# Eleccions legislatives d'Angola de 2017

Les eleccions legislatives d'Angola es van celebrar el 23 d'agost de 2017. encara que la votació es va retardar fins al 26 d'agost a 15 centres de votació degut al mal temps el dia de les eleccions. El principal candidat del partit guanyador esdevé automàticament president després de les eleccions. El MPLA va guanyar per un clar marge i el seu candidat, João Lourenço esdevingué nou President d'Angola. Els resultats definitius, però, no es faran públics fins al 6 de setembre de 2017.

## Antecedents

Inicialment es va pensar que el president des de poc després de la independència José Eduardo dos Santos lideraria el MPLA en les eleccions abans de renunciar, possiblement en 2018, però al desembre de 2016 el MPLA va designar João Manuel Gonçalves Lourenço, ministre de defensa i vicepresident del MPLA, cop a cap de llista del partit i candidat presidencial. Lourenço era vist com a fortament lleial a dos Santos. Bornito de Sousa fou designat candidat del partit a vicepresident.
A l'abril de 2017 el Consell de la República, que actua com a òrgan assessor en el president, va proposar la celebració de les eleccions el 23 d'agost de 2017. El 26 d'abril es va anunciar que dos Santos havia aprovat formalment la data proposada.

## Sistema electoral

Els 220 membres de l'Assemblea Nacional son elegits de dues maneres; 127 són elegits per llistes tancades de representació proporcional en una única circumscripció nacional, en la que els escons són atribuïts mitjançant la regla D'Hondt; 90 són elegits en 18 circumscripcions de cinc escons, també mitjançant llistes tancades de representació proporcional; la resta són elegits pels angolesos que viuen a l'estranger. Els votants han de tenir almenys 18 anys i no estar en fallida no rehabilitada, condemna penal, tenir doble ciutadania o haver estat declarats dements. Els candidats han de tenir almenys 35 anys.

## Resultats

| Partit | Vots | % | Escons | +/– |
| MPLA | 4,115,302 | 61.05 | 150 | –25 |
| UNITA | 1,800,860 | 26.72 | 51 | +19 |
| CASA–CE | 639,789 | 9.49 | 16 | +8 |
| Partit de Renovació Social | 89,763 | 1.33 | 2 | –1 |
| Front Nacional d'Alliberament d'Angola | 61,394 | 0.91 | 1 | –1 |
| Aliança Patriòtica Nacional | 33,437 | 0.49 | 0 | Nou |
| Nuls/en blanc | 320,586 | – | – | – |
| Total | 7,061,131 | 100 | 220 | 0 |
| Votants registrats/participació | 9,317,294 | 76.57 | – | – |
| Font: CNE (98.98% comptats) |||||

## Referències

* ↑ Polls Close in Angolan Election That Ends Dos Santos's Rule Bloomberg, 23 August 2017
* ↑ Angola: 1310 voters will vote only on Saturday TSF, 24 August 2017
* ↑ Angola's ruling MPLA wins parliamentary election, commission says
* ↑ Angola’s new era as Kenyan poll row ends in court
* ↑ Herculano Coroado, "Angola's Dos Santos not up for re-election in 2017 - party document" Arxivat 2017-03-27 a Wayback Machine., Reuters, 3 December 2016.
* ↑ "Dos Santos picks his man", Africa Confidential, volume 57, number 25, 16 December 2016.
* ↑ "Angola's presidential council proposes Aug. 23 for national vote" Arxivat 2017-05-19 a Wayback Machine., Reuters, 24 April 2017.
* ↑ "Angola president sets Aug 23 for general elections" Arxivat 2017-05-19 a Wayback Machine., Reuters, 26 April 2017.
* 1 2 Electoral system IPU